
Nytt forslag til vitnemålstekst: 
Studieprogrammets målsetting, innhold og organisering 
Bachelorprogrammet i offentlig administrasjon og ledelse er et tverrfaglig studieprogram som gir innsikt i teorier om ledelse og styring i offentlig og privat sektor, samt innsikt i hvordan slike teorier kan anvendes for å forstå hvordan offentlig sektor virker. Studieprogrammet har fem fordypningsretninger: sosiologi, statsvitenskap, samfunnsøkonomi, forvaltningsinformatikk og offentlig administrasjon og ledelse. Kandidaten har valgt en av disse. Studieprogrammet avsluttes med en tverrfaglig prosjektoppgave i offentlig administrasjon og ledelse. Studieprogrammet har gitt kandidaten kunnskap om sosiale, økonomiske og administrative forhold som påvirker bærekraftig utvikling. Kandidaten har hatt mulighet til å ta deler av studiene ved et utenlandsk universitet gjennom universitetets utvekslingsprogram.
Studiet gir kandidaten en bred faglig forståelse av hvordan offentlige organisasjoner fungerer. Programmet fokuserer på praktiske problemstillinger som kombinerer fagene, og gir ferdigheter til å bruke kunnskapen i praksis ved bruk av casestudier. Kandidaten har ved fullført studieprogram hatt mulighet til faglig spesialisering i kombinasjon med bred kunnskap om offentlig ledelse og styring. Kandidaten har i tillegg øvet seg i kritisk tenkning, bruk av ulike metodiske tilnærminger, muntlig presentasjon og skriftlig fremstilling. Programmet gir kunnskap om respekt for vitenskapelige verdier som åpenhet, rasjonalitet, presisjon og etterrettelighet., og kKandidaten lærer å skille mellom kunnskap og egne meninger, samt å kritisk vurdere bruken av kunstig intelligens i akademisk arbeid. Bachelorgraden kvalifiserer til videre studier på masternivå.
Kandidatens læringsutbytte 
Kandidaten har innsikt i hvordan offentlige organisasjoner fungerer og påvirkes av økonomiske, sosiale og politiske prosesser. Kandidaten får innsikt i konfliktløsning, og kan bruke teori fra flere fagfelt til å løse praktiske og prinsipielle problemer som organisasjoner i privat og offentlig sektor kan stå overfor. Kandidaten er trenet i selvstendig, kritisk analyse av komplekse samfunnsproblemer ved hjelp av ulike faglige synsvinkler og kan formidle faglig innsikt på en klar og ryddig måte, både muntlig og skriftlig. Kandidaten har erfaring med gruppearbeid og samarbeid om faglige  Ileveranser. I tillegg til teoretisk metodekunnskap og øvelse i analytisk tenkning, har bacheloroppgaven og anvendte casestudier gitt kandidaten evne til å overføre teoretisk kunnskap til praktiske problemer. 

Fra Hva lærer du? – Offentlig administrasjon og ledelse (bachelor) 

Dette programmet er et tverrfaglig studium som gir deg kunnskap om og ferdigheter i å analysere institusjonsutvikling og ledelsesroller.
Du får innsikt i konfliktløsning, du lærer deg å anvende rettskilder som for eksempel forvaltnings- og offentlighetsloven, og du vil kunne analysere samfunnsøkonomiske problemstillinger knyttet til offentlig sektors virkemåte. Du vil lære hvordan økonomiske, sosiale og politiske prosesser påvirker maktrelasjonene i arbeidslivet, og du kan velge å lære mer om hvordan den norske arbeidslivsmodellen fungerer ut ifra et arbeidspsykologisk perspektiv. Programmet er yrkesrettet, men gir deg også teoretiske ferdigheter som gjør deg i stand til å forstå bakgrunnen for debatter og oppslag i mediene. En stor del nyheter i mediene handler om offentlig sektor, og det er viktig å forstå hva som ligger bak disse oppslagene.
Kunnskaper
· Du får grunnleggende kunnskaper i de fagområdene programmet består av, særlig statsvitenskap, sosiologi, økonomi og rettsvitenskap, samt arbeidspsykologi dersom du velger dette emnet 
· Du utvikler en unik tverrfaglig kompetanse som bygges opp gjennom systematisk integrering av de ulike disiplinære fag
· Du utvikler bevissthet om de ulike fagenes innbyrdes fellestrekk og forskjeller
· Du vil fokusere på praktiske problemstillinger hvor den kombinerte bruken av fagene belyses
Ferdigheter
Du utvikler fire sentrale ferdigheter:
· Du utvikler metodeferdigheter samtidig som forutsetningene for tverrfaglige analyser oppøves gjennom bruk av varierte metodiske innfallsvinkler. Bacheloroppgaven gir deg også kompetanse i å velge mellom metodiske innfallsvinkler som kan belyse komplekse samfunnsproblemer.
· Du utvikler analytiske ferdigheter, som omhandler evnen til å strukturere praktiske organisasjonsproblemer i lys av begreper og teoretiske modeller fra flere fag. og å benytte slike begreper og modeller i analyser med sikte på å løse problemer som organisasjoner i privat og offentlig sektor kan stå overfor. Herunder er kritisk tenkning og evne til å tilegne deg ny kunnskap på tvers av tradisjonelle fagdisipliner.
· Du utvikler evne til å arbeide selvstendig med komplekse oppgaver, og til å organisere, planlegge og samhandle med andre i eget arbeid.
· evnen til å samarbeide om felles leveranser og i gruppearbeid
· Du utvikler evnen til å formidle faglig innsikt på en klar og ryddig måte, både muntlig og skriftlig. 
Generell kompetanse
· Du lærer å formidle respekt for vitenskapelige verdier som åpenhet, rasjonalitet, presisjon og etterrettelighet
· Du lærer betydningen av å skille mellom kunnskap og egne meninger.
· Du kan konstruktivt og kritisk vurdere bruk av kunstig intelligens (KI) i akademisk arbeid
· DuGjennom studiet vil du utvikler en undersøkende og kritisk holdning til kunnskap.
· Du skal utvikle en etisk bevissthet om problemer som kan oppstå i forskning og ved bruk av forskningsresultater.
· Du lærer deg grunnreglene for redelighet i forskning og faglige framstillinger.















Nytt forslag til omskriving:
Hva lærer du?
Dette er et tverrfaglig studieprogram som gir deg kunnskap om sentrale teorier og begreper innen grunnleggende organisasjonsteori og ferdigheter i å analysere institusjonsutvikling og ledelsesroller.
Du får innsikt i konfliktløsning, du lærer deg å anvende rettskilder som for eksempel forvaltnings- og offentlighetsloven, og du vil kunne analysere samfunnsøkonomiske problemstillinger knyttet til offentlig sektors virkemåte. Du vil lære hvordan økonomiske, sosiale og politiske prosesser påvirker maktrelasjonene i arbeidslivet, og du kan velge å lære mer om hvordan den norske arbeidslivsmodellen fungerer ut ifra et arbeidspsykologisk perspektiv. Programmet er yrkesrettet og i kontinuerlig dialog med arbeidslivet, og gir deg samtidig teoretiske perspektiver som gjør deg i stand til å forstå bakgrunnen for debatter og oppslag i mediene. 
Kunnskaper
Du
· får grunnleggende innsikt i fagene statsvitenskap, sosiologi, samfunnsøkonomi og rettsvitenskap/forvaltningsinformatikk. 
· kan redegjøre for de ulike fagenes fellestrekk og forskjeller, og har kjennskap til praktiske problemstillinger hvor den kombinerte tverrfaglige bruken av fagene belyses.
· har innsikt i sentrale teorier og begreper innen grunnleggende organisasjonsteori og hvordan disse anvendes i arbeidslivet, samt vesentlige forskjeller mellom organisasjoner i offentlig og privat sektor.
· kjenner til grunnteknikker for å bidra til godt samarbeid og konflikthåndtering i gruppearbeid.
Ferdigheter
Du
· utvikler spesifikke metodeferdigheter innen fordypningen du velger, og kan anvende ulike metoder for innsamling og analyse av et relevant datamateriale for å belyse sammensatte samfunnsproblemer.
· kan benytte ulike begreper og modeller i analyser med sikte på å løse problemer som organisasjoner i privat og offentlig sektor kan stå overfor. 
· har en unik tverrfaglig kompetanse gjennom systematisk integrering av de ulike fagene, og kan analysere institusjonsutvikling og ledelsesroller ved å strukturere praktiske organisasjonsproblemer i lys av begreper og teoretiske modeller fra de ulike fagene.
· utvikler evne til selvstendig arbeid med komplekse oppgaver, og evner å gi og motta faglig kritikk på en konstruktiv måte.
· kan samarbeide om felles leveranser i grupper, innen gitte frister og satte rammer.
· utvikler evnen til kritisk tenkning og evne til å tilegne deg ny kunnskap på tvers av tradisjonelle fagdisipliner.
Generell kompetanse
Du
· kan finne fram til og sette deg inn i relevant faglitteratur, utforme og vurdere problemstillinger innenfor programmets fagområder.
· lærer å respektere vitenskapelige verdier som åpenhet, rasjonalitet, presisjon og etterrettelighet, og kan formidle faglig innsikt på en klar og ryddig måte, både muntlig og skriftlig. 
· utvikler evnen til kritisk tenkning gjennom en undersøkende holdning til kunnskap, og lærer betydningen av å skille mellom kunnskap og egne meninger.
· kan konstruktivt og kritisk vurdere bruk av kunstig intelligens (KI) i akademisk arbeid.
· utvikler en etisk bevissthet om problemer som kan oppstå i forskning og ved bruk av forskningsresultater.
· lærer deg grunnreglene for redelighet i forskning og faglige framstillinger.
